Klaus Iohannis, despre lansarea cărţii lui Nicolae Ciucă înainte de prezidenţiale: La mine a fost un proiect de succes
Preşedintele Klaus Iohannis a declarat, miercuri, în legătură cu lansarea cărţii liderului PNL Nicolae Ciucă înainte de alegerile prezidenţiale, că în cazul său a fost un proiect de succes.
Întrebat în privinţa faptului că liderul PNL îşi lansează cartea "Ostaş în slujba statului" cu câteva luni înainte de alegerile prezidenţiale şi dacă e un model pe care îl copiază de la el, atunci când şi-a lansat cartea "Pas cu pas", preşedintele a spus: "Da, la mine a fost un proiect de succes".
Întrebat dacă va fi la fel şi în cazul lui Nicolae Ciucă, şeful statului a răspuns: "Asta vom vedea".
Preşedintele Klaus Iohannis a vizitat Parcul Naţional "Piatra Craiului", cu prilejul Zilei Internaţionale a Biodiversităţii şi în marja Zilei Europene a Parcurilor Naţionale, care va fi marcată pe 24 mai.
Preşedintele PNL, Nicolae Ciucă, a anunţat, luni, că îşi va lansa în luna iunie cartea "Un ostaş în slujba ţării".